《贺希瓐侄得男》
宋代·赵师吕

天潢一派福流长，旅邸重闻夹乌香。海上蟠桃千古秀，月中仙桂万年芳。

象贤应拟家声振，缮德还期国运长。端是吾宗能厚积，故生麟凤兆祯祥。

作者简介：赵师吕，上虞（今浙江上虞东南）人。太祖八世孙。光宗绍熙四年（一一九三）进士，官至司封郎官。事见《历朝上虞诗集》卷三。今录诗二首。